तकसेरा–७, कै राजेन्द्र र तारा बुढाले पनि बाबु–आमाको सम्झनामा पुल निर्माणमा सकेको आर्थिक सहयोग गरे । तकसेरा–९, का सुरेन्द्रबहादुर पुनले झन्डै २५ लाख रुपियाँ खर्चेर ५२ सय वर्गमिटर जग्गा खरिद गरी स्थानीय हिमालय जनजागृति निमाविको नाममा पास गरिदिए । उनका पिताले ३७ वर्षअघि झन्डै तीन लाख रुपियाँ खर्चेर कोलदेखि तकसेरासम्मको तीन किलोमिटर र कोल गाविसकै विर्गुमदेखि तकसेराको बाच्छीगाउँसम्म घोडेटो बाटो बनाएका थिए ।
